Léxicu catalán

El catalán ye una llingua románica, polo que remanez del llatín vulgar mesmo na sintáxis que na fonética o nel léxicu. No que cinca al léxicu, non toles pallabres siguieron un camín asemeyáu na so formación: 

Pallabres populares/hereditaries/patrimoniales
Son productu de la evolución fonética de les pallabres llatines. Causes de l'apaición de les mesmes:
 El contautu del llatín coles llingües de los territorios ocupaos (íberu, celta...)
 La procedencia xeográfica y social de los colonizadores romanos.

Temática: partes del cuerpu, oxetos del llar, parentescos, fenómenos naturales...

Exemplos:
 Rotundu------rodó
 Apicula------abella

 Cultismos  
Son pallabres tomaes tardíamente d'una llingua clásica (llatín o griegu) y que, poro, nun carecieron la evolución fonética propia de les pallabres populares o hereditaries, sinón namái qu'una mínima adautación na pronunciación catalana.

Temática: llinguaxe xurídicu, eclesiásticu, alministrativu, científicu...

Exemplos:
 Capitulu----capítol
 Regnu ------regne

Pareyes
La formación de cultismos favoreció que nos alcontremos con pareyes de pallabres que remanecen d'una mesma pallabra llatina: una formada per vía culta y otra, por evolución popular.

Exemplos: miraculu------mirall (pallabra popular)

Sicasí, el catalán recibió otres influyencies a lo llargo de la so historia gracies a l'aportación d'otres llingües coles que tuvo en contautu: los empréstamos y los neoloxismos.

Empréstamos
El catalán dende los sos oríxenes tomó pallabres d'otres llingües y adaptólos a la fonética catalana. Estes pallabres que pasen d'una llingua a otra y s'integraren dafechu nómense empréstamos llingüísticos.
Exemplos ordenaos aproximadament según la dómina d'entrada nel catalán:

 Xermanismu: de llingües de pueblos xermánicos, sobremanera visigóticos y francos. Llingua: alemán. EX: alberg, blau, guerra...
 Arabismu: de la llingua falada polos musulmanes que dominaron la península ibérica. Llingua: árabe. EX: catifa, alcohol, sucre...
 Occitanismu: de la llingua occitana. EX: bressol, flauta...
 Castellanismu: Llingua: castellán. EX: amo, guapo, maco...
 Americanismu: de les llingües ameríndies. EX: huracà, lloro...
 Galicismu: de la llingua de prestixu social y cultural y de contautu: el francés. EX: biberó, fulard, menú, parterre...
 Italianismu: de la llingua influyente nel Renacimientu: l'italianu. EX: sonata, sonet, confeti...
 Anglicismu: de la llingua d'influyencia mundial: l'inglés. EX: pàrquing, mòdem...

 Neoloxismos 
Anguaño, la evolución constante de la téunica, la ciencia, los deportes, el mundu llaboral y d'ociu obliga a incorporar continuamente términos nuevos. Estos son los neoloxismos, pallabres creaes pa designar oxetos, aiciones o conceutos d'apaición nueva: correu electrònic, disquet, escàner...

 Métodos de creación de neoloxismos 
 Adautación d'un empréstamu:

Electronic mail (inglés)-------- correu electrònic (català)

 Derivación: anti+congelant: anticongelant 
 Composición: alta+veu: altaveu

Categoría:Idioma catalán
Categoría:Wikipedia:Artículos ensin plantía llistaref